ครม.เตรียมพิจารณาการยกเว้นค่าธรรมเนียมทางหลวงพิเศษหมายเลข 7 และ 9 ช่วงเทศกาลสงกรานต์
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรี โดยมีวาระที่น่าสนใจคือ กระทรวงคมนาคม เสนอร่างกฎกระทรวงยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ภายในระยะเวลาที่กำหนด ในช่วงเทศกาลสงกรานต์สำนักงานทรัพยากรน้ำแห่งชาติ ขออนุมัติงบประมาณรายจ่ายประจำปีงบประมาณ พ.ศ. 2565 งบกลางรายการเงินสำรองจ่ายกรณีฉุกเฉินหรือจำเป็น เพื่อดำเนินโครงการเพิ่มประสิทธิภาพการบริหารจัดการทรัพยากรน้ำ เพื่อรองรับสถานการณ์ภัยแล้งและฝนทิ้งช่วง ปี2565กระทรวงทรัพยากรธรรมชาติและสิ่งแวดล้อม ขอความเห็นชอบให้เสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว-อุทยานแห่งชาติน้ำหนาวให้เป็นอุทยานมรดกแห่งอาเซียนกระทรวงดิจิทัลเพื่อเศรษฐกิจและสังคม เสนอผลการสำรวจความคิดเห็นของประชาชนต่อการบริหารงานของรัฐบาล พ.ศ. 2565 ครบ 2 ปี 6 เดือน และการปรับเปลี่ยนการใช้ชีวิตวิถีใหม่ หรือ New Normal Lifeนอกจากนี้ ยังมีร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ เช่น ร่างพระราชบัญญัติธนาคารแห่งประเทศไทย ,ร่างพระราชบัญญัติภาษีสรรพสามิต ,ร่างพระราชบัญญัติการบริหารราชการในสถานการณ์ฉุกเฉิน